Николай Лилиев
В тълпата равнодушна и студена…

chitanka.info

Към Димчо Дебелянов

В тълпата равнодушна и студена

аз диря твоя трепет вдъхновен,

кому да кажа страшната измена

на своя безначален тъмен ден?

Кому да поверя с душа ранена

възторзите на оня миг свещен,

когато се разкриваше пред мене

надеждата, че ти си отреден

на чистота и блянове честити

да бъдеш сам светиня и покров?

… До твоя дом не стига моя зов,

о слънце, непронизало мъглите,

о птица, прострелила далнините!

— Ти песен, и надежда, и любов!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.